wickkiey/tamil-wikipedia-chunked huggingface dataset:
# சூரியன் (திரைப்படம்)

## கதைக்களம்

ஒரு நாள், பொள்ளாச்சிக்கு அருகில் உள்ள டாப் சிலிப்பில் ஒரு மனிதன் அதிகக் குளிரால் பாதிக்கப்பட்டு நடுங்கிக் கொண்டிருப்பதைப் பார்க்கிறார் செட்டியார் அம்மா (மனோரமா) பார்க்கிறார், அவரை மீட்டெடுத்து, சிகிச்சையளித்து தன் சொந்த மகனைக் கவனிப்பது போல் பார்த்துக் கொள்கிறார். அவ்வாறு மீட்டெடுக்கப்பட்டவர் பெயர் சூரியன். அவர் ஒரு இந்திய காவல் பணி அலுவலர். அவர் தனது அடையாளத்தை மறைத்து மொட்டை என்ற பெயருடன் அழைக்கப்படுவதை விரும்புகிறார். சூரியன் மிகப்பெரிய நிலச்சுவான்தாரான கூப்பு கோனாரின் மகள் ரோஜாவிற்கு ஓட்டுநராக வேலையில் அமர்த்தப்படுகிறார். ரோஜா அவரை அவமரியாதை செய்யும் விதமாக நடத்துகிறார். சூரியனின் உண்மையான அடையாளத்தை அறிந்த பின் தன் தவற்றை உணர்கிறார். சூரியன் ஏன் அவ்வாறான ஒரு தலைமறைவு வாழ்க்கை வாழ வேண்டும் என்பதற்கான காரணம் புரியாமல் ரோஜா குழப்பமடைகிறார். சூரியன் தனது பழைய கதையைக் கூறுகிறார்.  
பாதுகாப்புப் பணியில் சூரியன் பணியமர்த்தப்பட்டு பணிபுரிந்து கொண்டிருந்த போது பெங்களூருவில் நடைபெற்ற ஒரு சர்வதேச மாநாட்டின் போது இந்தியாவின் உள்துறை அமைச்சர் சூரியனிடம் ஒரு பேரம் பேசுகிறார். அதாவது இந்தியப் பிரதமரை படுகொலை செய்வதற்கான உத்தி ஒன்றை சூரியன் உருவாக்கித் தர வேண்டுமென்றும், அதற்கு ஈடாக சூரியனுக்கு சில ஆயிரம் டாலர்களைத் தருவதாகவும் கூறுகிறார். சூரியன் ஆத்திரமடைந்து உள்துறை அமைச்சரைக் கொன்று விட்டுத் தப்பி விடுகிறார். இதன் காரணமாக சூரியன் காவல் துறையினால் தேடப்பட்டு வருகிறார். சூரியன் தப்பி ஓடிய பின் டாப்சிலிப்பை அடைகிறார். உள்துறை அமைச்சர் தனது கூலிப்படையினரிடம் மேற்கொண்ட உரையாடலின்படி பிரதமரை கொல்வதற்கான முயற்சிக்கும் டாப் சிலிப்பிற்கும் தொடர்பு இருப்பது தெரிந்தே அவர் அந்த இடத்தில் தன் அடையாத்தை மறைத்துக் கொண்டு வாழ்ந்து வருகிறார். உள்துறை அமைச்சரின் கூலிப்படையைச் சேர்ந்த மிக்கியின் நடவடிக்கைகளை காட்டுப்பகுதியில் கண்காணித்து வருகிறார். உண்மை கண்டுபிடிக்கப்பட்டால் தான் தான் நிரபராதி என்பதை நிரூபிக்க முடியும் என்பதற்காகவும், பிரதமரைக் கொல்ல மேற்கொள்ளும் முயற்சி தடுக்கப்பட வேண்டும் என்பதற்காகவும் தன் நிலையைத் தொடர்கிறார்,  
சூரியன் கொண்டுள்ள நாட்டுப்பற்று மற்றும் அர்ப்பணிப்பு உணர்வினைக் கண்டு ரோஜா அவரிடம் காதல் கொள்கிறார். தனது தந்தையின் விருப்பத்திற்கெதிராக ரோஜா வீட்டை விட்டு வெளியேறி சூரியனை (மொட்டையை) மணக்கிறார். இதற்கிடையில், சூரிய்ன காட்டிற்குள் நடக்கும் சில நடவடிக்கைகளில் சந்தேகம் கொள்கிறார். அதில் ஈடுபடுவோரைத் தொடர்ந்து கண்காணித்து சில ஆதாரங்களை சேகரிக்கிறார். இறுதியாக மிக்கி கூப்பு கோனாரின் பாதுகாப்பில் இருந்து கொண்டு பொள்ளாச்சிக்கு பிரதமர் வரும் போது அவரைக் கொல்வதற்கான திட்டம் தீட்டப்படுவதை அறிகிறார். காவல்துறை சூரியனைத் தேடிக்கண்டுபிடித்து கைது செய்கின்றனர். மிக்கியும் கூப்புக் கோனாரும் சூரியன் அவர்களது இரகசியங்கை அறிந்துள்ளதால் அவரைக் கொல்லத் திட்டமிடுகின்றனர். சூரியனை சிறையில் சந்திக்கும் போது இரகசியமாக ஒரு வெடிகுண்டை வைக்கிறார்கள். ஆனால், துரதிருஷ்டவசமாக கூப்புக்கோனார் அந்த வெடிகுண்டு தாக்குதலில் இறக்கிறார். அங்கிருந்து தப்பித்த சூரியன் மிக்கியைத் தேடிக்கண்டுபிடித்து பிரதமரைக் காப்பாற்றுகிறார். இறுதியில் தன்னைக் கொல்ல நடைபெற்ற சதியிலிருந்து காப்பாற்றியமைக்கு சூரியனிடம் பிரதமர் நன்றி தெரிவிக்கிறார்.
# சூரியன் (திரைப்படம்)

## பாடல்கள்

இத்திரைப்படத்திற்கு தேவா இசையமைத்திருந்தார். பாடல்களுக்கான வரிகளை வாலி எழுதியிருந்தார்."பதினெட்டு வயது" பாடல் "கந்த சஸ்தி கவசம்" என்ற இந்து பக்திப் பாடலை அடிப்படையாகக் கொண்டது. தெலுங்கில் மொழிமாற்றம் செய்யப்பட்ட “*மாண்டே சூர்யுடுவின்”* பாடல் வரிகளை ராஜஸ்ரீ எழுதியிருந்தார்.
**தமிழ் பாடல்கள்**  
| தேவா, மனோ, எஸ். ஜானகி |
| --- |
**தெலுங்கு பாடல்கள்**  
| 4:20 |
| --- |
# ராசுக்குட்டி

***ராசுக்குட்டி*** 1992 ஆம் ஆண்டு வெளி வந்த இந்தியத் தமிழ் அதிரடி நாடகத் திரைப்படம் ஆகும். கே. பாக்யராஜ் எழுதி இயக்கியது மற்றும் மீனா பஞ்சு அருணாசலம் தயாரித்தது. இப்படத்தில் பாக்யராஜ், ஐஸ்வர்யா, மனோரமா, கல்யாண் குமார் ஆகியோர் முக்கிய வேடங்களில் நடிக்கின்றனர். இந்த படம் வசூலில் *நல்ல வெற்றியைப் பெற்றது*. இந்தப் படம் இந்தி மொழியில் கோவிந்தாவுடன் *ராஜா பாபு* என்றும், தெலுங்கில் சுமனுடன் அபாயிகரி பெல்லி என்றும், கன்னடத்தில் ஜக்கேஷுடன் படேலா என்றும் மறு ஆக்கம் செய்யப்பட்டது.
# ராசுக்குட்டி

## கதைச்சுருக்கம்

ராசுக்குட்டி கிராமத்தில் பணக்கார பண்ணையாரின் மகன். செல்லமாக வளர்க்கப்பட்டதால் படிக்காமல் வேலை செய்யாமல் நண்பர்களுடன் ஊர் சுற்றி, சீட்டு ஆடித் திரிகிறார். வித விதமான உத்தியோம் செய்வது போல அதாவது மருத்துவராக, காவல் துறை அதிகாரியாக, இராணுவ வீரராக, இப்படி பல வேடங்களில் புகைப்படம் எடுத்து வீட்டில் மாட்டி வைத்திருப்பார். பின்னர் ஒரு நாள் தான் பண்ணையாருக்கு பிறந்த மகன் அல்ல. தத்தெடுக்கப்பட்ட பிள்ளை என்று தெரிய வந்து சொத்துக்களை துறக்கிறார். பள்ளிக்கூடம் சென்று படிக்காத ராசுக்குட்டி நன்கு படித்த பெண்ணின் மீது காதல் கொள்கிறார். அப்பெண் விவசாயத்தில் பட்டப்படிப்பு முடித்தவர். ராசுக்குட்டியின் வழக்கறிஞர் புகைப்படத்தைப் பார்த்து நன்கு படித்தவர் என்று திருமணத்திற்கு ஒத்துக்கொள்கிறார். பின்னர் அவர் படிக்காதவர் என்று தெரிந்துவிடுகிறது.
# ராசுக்குட்டி

## படப்பிடிப்பு

இப்படத்திற்கான படப்படிப்பு மேட்டூரில் நடந்தப்பட்டது. மேட்டூரில் படப்பிடிப்பு நடக்கும் பொழுது இடையில் இரண்டு நாட்கள் படப்படிப்பு ரத்தாகிறது. இந்த திடீர் ஓய்வில் இப்படத்தின் திரைக்கதையை ரோஜா இதழில் தொடராக எழுதுவதற்கு பயன்படுத்திக்கொண்டார்.
# ராசுக்குட்டி

## நடிகர்கள்

- ராசுக்குட்டியாக பாக்யராஜ்
- ராசுக்குட்டியின் காதலியாக ஐஸ்வர்யா
- ராசுக்குட்டியின் அம்மாவா மனோரமா
- ராசுக்குட்டியின் தந்தை பெரிய பண்ணையாக கல்யாண் குமார்
- உதவி இயக்குநர் ஜெகன், செம்புலியாக (பின்னர் அவர் இந்த படத்தில் நடித்த பிறகு "செம்புலி ஜெகன்" என்ற அடைமொழிப் பெயரைப் பெற்றார்)
- மௌனிகா ராசுக்குட்டியின் மாமா மகளாக
- பெரியபண்ணையின் இளைய சகோதரனாக நளினிகாந்த்
- நளினிகாந்தின் மூத்த மகனாக சூர்யகாந்த்
- சூனா பானாவாக ஜூனியர் பாலையா
- ராசுகுட்டியின் மாமாவாக பெயில்வன் ரங்காதன்
- அம்மவாசாய்- நளினிகாந்தின் இளைய மகனாக நந்தகோபால்
# ராசுக்குட்டி

## ஒலிப்பதிவு

பாடல் வரிகளை வாலி மற்றும் பஞ்சு அருணாசலம் எழுதியுள்ளனர். இப்படத்திற்கு இசையமைப்பு செய்தவர் இளையராஜா. இளையராஜா இல்லாமல் படமெடுக்க பஞ்சு அருணாச்சலத்திற்கு விருப்பமில்லை. முன்னர் பாக்யராஜ் மற்றும் இளையராஜாவிற்கு இடையே சில கருத்து வேற்றுமை இருந்ததால் இந்த படத்தைத் தயாரிக்காமல் இருந்தார் பஞ்சு. பின்னர் பாக்யராஜ் மற்றும் இளையராஜா இணைந்த பின்னர் இப்படத்தை தொடங்கினார் பஞ்சு.  
- "அடி நான் புடிச்ச" - எஸ்.பி.பாலசுப்ரமண்யம்
- "ஹோலி ஹோலி" - எஸ்.பி.பாலசுப்ரமண்யம், எஸ்.ஜானகி
- "பாலையத்துப் பொண்ணு" - கே.எஸ் சித்ரா
- "வாடி செங்கமலம்" - மின்மினி
# ராசுக்குட்டி

## வரவேற்பு

*நியூ ஸ்ட்ரெய்ட்ஸ் டைம்ஸ்* "ராசுக்குட்டியில் நாம் விரும்பிய பழைய பாக்யராஜைப் பார்க்கிறோம்" என்று எழுதியது. இப்படத்தில் ஓரு இலட்ச ரூபாய் மதிப்புள்ள ஒரே ஒரு புடவை பயன்படுத்தப்பட்டது. இந்த செய்தி படத்திற்கு நல்ல வரவேற்பைத் தந்தது. இப்படம் 25 அக்டோபர் 1992, தீபாவளி அன்று வெளிவந்தது. கமல்ஹாசன் நடித்த தேவர் மகன் திரைப்படமும் அன்றே வெளியானது. ரஜினிகாந்த் நடித்த பாண்டியன் திரைப்படமும் அன்றே வெளியானது. இருந்தாலும் வசூலில் ராசுக்குட்டி சிறப்பாக வெற்றிப் பெற்றது. *இந்தியன் எக்ஸ்பிரஸ்* நாளிதழிலில் வந்த திரைப்பட விமர்சனத்தில் இப்படத்தின் பாடல்கள் குறிப்பிடும்படியாக இல்லை என்று குறிப்பிட்டனர்.
# தேவ் (திரைப்படம்)

**தேவ்** *(Dev)* 2019 ஆம் ஆண்டில் வெளிவந்த ஓர் இந்தியத் தமிழ் மொழி காதல் - அதிரடி சாகசத் திரைப்படம் ஆகும். சாலை சாகசத்தை அடிப்படையாகக் கொண்ட படத்தை ராசாத் ரவிசங்கர் முதன்முறையாக எழுதி இயக்கியிருந்தார்.  
திரைப்படத்தில் கார்த்தி மற்றும் ரகுல் பிரீத் சிங் ஆகியோர் முக்கிய கதாபாத்திரங்களில் நடித்துள்ளனர், மேலும் பிரகாஷ் ராஜ், ரம்யா கிருஷ்ணன் மற்றும் ஆர்.ஜே. விக்னேஷ்காந்த் ஆகியோர் இப்படத்தில் துணை மற்றும் முக்கிய வேடங்களில் நடித்துள்ளனர் . படத்திற்கான இசையமைப்பாளராக ஆரிசு செயராச்சும், ஒளிப்பதிவாளராக ஆர்.வேல்ராஜ் மற்றும் பட்த்தொகுப்பை அந்தோணி எல். ரூபன் ஆகியோர் வேலை செய்திருக்கிறார்கள். கார்த்திக்கும் இசை இயக்குநர் ஆரிசு ஜெயராசுக்கும் இடையிலான முதல் இணைப்பை இப்படம் குறிக்கிறது. முன்னதாக 21 டிசம்பர் 2018 அன்று கிறித்துமசு தினத்தன்று திரையரங்குகளில் வெளியிடலாம் என்று திட்டமிடப்பட்டது. பின்னர் 10 சனவரி 2019 அன்று பொங்கல் நாளில் திரையிடலாம் எனத்திட்டமிடப்பட்டது, ஆனால் அத்திட்டமும் மாற்றப்பட்டு இறுதியாகத் திரையரங்க வெளியீடு 14 பிப்ரவரி 2019 அன்று காதலர் தினத்தை முன்னிட்டு வெளியிடப்பட்டது.  
பல படங்களோடு போட்டியிட்டு திரைப்பட கடும் போட்டிகளுக்கு இடையில் தேவ் திரைப்படம் திரைக்கு வந்தது..
# தேவ் (திரைப்படம்)

## கதை

நகைச்சுவை நடிகரான தேவின் நண்பர் விக்கி படத்தின் முதல் பாதியை விவரிக்கிறார். தேவ் சாகசங்களின் மீது விருப்பம் கொண்ட ஓர் இளைஞன் ஆவார். எப்போதும் புதிய புதிய சாகசங்களை அவர் மனம் நாடும். இருப்பினும், தேவின் வாழ்க்கையில் குறிக்கோள் ஏதும் இல்லை என்று விக்கி உணர்கிறார். தனது சாகசப் பயணங்களுக்கு தேவ் எப்போதும் தனது நண்பர்களை அழைத்துச் செல்வார். ஆனால் தேவின் வாழ்க்கையை விட வித்தியாசமான ஒரு வாழ்க்கையை விக்கி விரும்புகிறார். தனது ஆர்வத்தை பின் தொடர்வதைக்காட்டிலும் சாதாரண ஓர் அலுவலக வேலையை இவர் விரும்புகிறார். தேவின் கவனத்தை திசைதிருப்ப வேண்டும் என்று விக்கி விரும்புகிறார். திசைதிருப்பப்பட்டால் தேவ் இனி சாகசப் பயணங்களுக்குச் செல்லமாட்டான் என்பதற்காகவும் குறிப்பாக தன்னை அவனுடன் இழுத்துச் செல்லவும் மாட்டான் என்பதற்காக விக்கி அத்தகைய திட்டமொன்றை திட்டமிடுகிறார். தேவ் ஒரு பெண்ணை நேசிக்கும்படி தேவ் ஊக்குவிக்கப்படுகிறார். ஓர் அலுவலக வேலைக்காக செல்லவேண்டிய நேர்காணலுக்குச் செல்ல விடாமல் விக்கியை தேவ் தடுத்துவிடுகிறார். தேவ் விக்கியை ஒரு நகைச்சுவை மேடைப் பேச்சாளராக தனது திறமையை உணரவைத்து அதையே பின்பற்றவும் செய்கிறார். முகநூல் வழியாக சான் பிரான்சிசுச்கோவில் பணிபுரியும் ஒரு தொடக்க நிறுவனத்தின் தலைமை நிர்வாக அதிகாரியான மேக்னாவை தேவ் பார்த்து ஒரு நட்பு வேண்டுதல் அனுப்புகிறார். தனது கோரிக்கைக்கு அவள் பதிலளிக்காத காரணத்தால் அவர் ஏமாற்றமடைகிறார். பின்னர், அவள் ஒரு பெரிய தொழிலதிபர் என்பதை அவர் புரிந்துகொள்கிறார். இந்த நாளிலும், வயதிலும் ஒரு பெண்ணைப் பின்பற்ற தேவ் தயக்கம் காட்டுகிறார். அவனது நண்பர்கள் அவனை எப்படியாவது பின்தொடர ஊக்குவிக்கிறார்கள், ஏனெனில் இது ஒரு துணிச்சலான செயல். விதி மேக்னாவை இறுதியில் இந்தியாவில் கொண்டு வந்து தேவின் முன் சேர்க்கிறது.  
ஆதலால் தனது நெறிமுறைகளைத் தூக்கி எறிந்து அவளது இதயத்தை வென்றெடுக்க முயற்சிக்கிறார். தனது தந்தை அவளையும் தாயையும் விட்டு வெளியேறியபோது ஏற்பட்ட குழந்தைப் பருவ அதிர்ச்சியின் காரணமாக ஆண்களை நம்புவது மேக்னாவுக்கு கடினமாக உள்ளது. மேக்னா அமெரிக்காவில் வசிக்கிறார். தேவின் குடும்பமும் அவரது குடும்பத்தின் வியாபாரமும் இந்தியாவில் உள்ளது. தேவ் மேக்னாவின் காதலை வெல்வாரா? உறவு நீடிக்குமா இல்லையா? என்பது தான் கதை.
# தேவ் (திரைப்படம்)

## நடிகர்கள்

- கார்த்திக் சிவகுமார், தேவ் ராமலிங்கம், சாகசத்தை விரும்பும் இளைஞன்
- ரகுல் பிரீத் சிங் அமெரிக்காவில் உள்ள ஒரு இந்திய தொழில்முனைவோர் -மேக்னா பத்மாவதி
- பிரகாஷ் ராஜ் தேவின் தந்தை ராமலிங்கமாக
- ரம்யா கிருஷ்ணன் மேக்னாவின் தாயார் பத்மாவதி
- விக்னேஷ்காந்த் விக்கி "சமோசா", கதை மற்றும் தேவின் நண்பரான மேடை நகைச்சுவையாளர்
- அம்ருதா சீனிவாசன், நிசாவாக
- சந்தோஷ் பிரதாப், அரீசாக
- ரேணுகா தேவாவின் அத்தை கீதாவாக
- மகாநதி சங்கர்
- ரித்திகா சீனுவாசன்
- டி. எம். கார்த்திக் நகைச்சுவை நடிகராக
- கார்த்திக் அசோக் (விருந்தினர் தோற்றம்)
- நிக்கி கல்ரானி கிருத்திகாவாக (விருந்தினர் தோற்றம்)
# தேவ் (திரைப்படம்)

## தயாரிப்பு

தேவ் என்ற படத்தை முன்னதாக அனுராக் காசுயப்பின் உதவியாளராக பணியாற்றிய அறிமுக இயக்குநரான ராசாத் ரவிசங்கர் 2018 ஆம் ஆண்டு மார்ச் மாதம் தனது முதல் இயக்கும் திட்டமாக அறிவித்தார். மேலும் கார்த்தி மற்றும் ரகுல் ப்ரீத் சிங் ஆகியோர். தேவ் என்ற படத்தை முன்னதாக அனுராக் காசுயப்பின் உதவியாளராக பணியாற்றிய அறிமுக இயக்குநரான ராசாத் ரவிசங்கர் 2018 ஆம் ஆண்டு மார்ச் மாதம் தனது முதல் இயக்கும் திட்டமாக அறிவித்தார். மேலும் கார்த்தி மற்றும் ரகுல் ப்ரீத் சிங் ஆகியோர் இந்த படத்தில் தீரன் அதிகாரம் ஒன்றுவுக்குப் பிறகு இரண்டாவது முறையாகத் ஒன்றாக முக்கிய கதாபாத்திரங்களில் நடிப்பார்கள் என்பதும் தெரியவந்தது.  
இப்படம் 8 மார்ச் 2018 முதல் சென்னையில் படப்பிடிப்பு தொடங்கப்பட்ட நிலையில் படப்பிடிப்புத் தளங்களுக்குச் சென்றது.  
படத்தின் முதல் பார்வை சுவரொட்டி கார்த்தியின் சகோதரர் சூரியா 25 அக்டோபர் 2018 அன்று வெளியிட்டார். 2010 ஆம் ஆண்டில் பையா திரைப்படத்திற்குப் பிறகு 9 ஆண்டுகளுக்குப் பின்னர் முன்னணி நடிகருடன் கார்த்தி ஒரு சாலை சாகசப் படத்தில் நடிக்கத் திரும்பினார் என்பது தெளிவாகத் தெரிவிக்கப்பட்டது. இப்படத்தில் ஒரு முக்கிய பாத்திரமாகவும், ஓர் இந்தியப் பெண் தொழில்முனைவோராகவும் மேக்னா என்ற கதாபாத்திரத்தை முன்னணி நடிகை ராகுல் பிரீத் சிங் நடிக்கவிருந்தார்.  
முன்னாள் இந்திய மட்டைப்பந்து தலைவரும் அனைத்துத் துறையிலும் திறமையான கபில் தேவின் வாழ்க்கையிலிருந்து கதைக் கரு ஈர்க்கப்பட்டதாகத் திரைப்பட இயக்குநர் தெரிவித்தார். படத்தின் பெரும்பாலான பகுதிகளில் இரு சக்கர வாகன சாகச காட்சிகளும் முன்னணி நடிகர் கார்த்தியும் ஒரு இரு சக்கர வாகன காதலன் / ஆர்வலராக நடிக்கிறார். அக்காட்சிகள் இந்தியா மற்றும் நேபாளம் முழுவதும் உள்ள சாலைகளில் குறிப்பாக எவரெசுட் சிகரத்தில் படமாக்கப்பட்டன. படத்தின் காட்சிகள் சென்னை, ஐதராபாத்து (இந்தியா), பெங்களூர், மும்பை, புனே, குலு, மணாலி, இமயமலை, குல்மார்க், உக்ரைன் மற்றும் கார்பேத்திய மலைகள் போன்ற பகுதிகளில் விரிவாகப் படமாக்கப்பட்டன. படப்பிடிப்பு 2018 நவம்பர் தொடக்கத்தில் உக்ரைனில் முடிவடைந்தது. படத்தின் கடைசி காட்சி பகுதிகள் இமயமலை மலைத்தொடரில் சிசு என்ற இடத்தில் படமாக்கப்பட்டுள்ளது.
# தேவ் (திரைப்படம்)

## வெளியீடு

திரைப்படம் 14 பிப்ரவரி 2019 அன்று வெளியிடப்பட்டது. சில விமர்சகர்கள் ஒரு சோர்வூட்டுகிற விலையுயர்ந்த தவறான சாகசங்களைக் கொண்ட ஒரு காதல் கதை என்று மதிப்பிட்டனர்.  
படத்தின் அசல் பதிப்பில் 159 நிமிடங்கள் இயங்கும் நேரமாக இருந்தது, ஆனால் பின்னர் மோசமான விமர்சனங்கள் காரணமாகப் படம் 15 நிமிடங்கள் குறைக்கப்பட்டது.
# தேவ் (திரைப்படம்)

## சந்தைப்படுத்தல்

படத்தின் அதிகாரப்பூர்வ விளம்பரம் 5 நவம்பர் 2018 அன்று தீபாவளிக்குப் பின்னர் வெளியிடப்பட்டது மற்றும் பார்வையாளர்களிடமிருந்து நேர்மறையான ஆதரவான விமர்சனங்களைப் பெற்றது. இந்த படத்திற்கான அதிகாரப்பூர்வ விளம்பரத்தை நடிகர் சூரியா 31 ஜனவரி 2019 அன்று வெளியிட்டார். படத்திற்கான உரிமைகள் முரளி சீனி ஆர்ட்சுக்கு விற்கப்பட்டன.
# தேவ் (திரைப்படம்)

## ஒலிப்பதிவு

அதிகாரப்பூர்வ ஒலிப்பதிவின் முதல் பாடல் 14 டிசம்பர் 2018 அன்று திரைப்படத் தயாரிப்பாளர்களால் வெளியிடப்பட்டது மற்றும் இசை இயக்குநர் ஜெயராஜ் தனது டிவிட்டர் கணக்கில் இது கார்த்தியுடனான தனது முதல் படம் என உறுதிப்படுத்தினார். படத்தின் முதல் தனிப்பாடல் விமர்சகர்களிடமிருந்து மிகவும் நேர்மறையான ஆதரவான விமர்சனங்களைப் பெற்றது மற்றும் அதன் வெளியீடு பிரபலமாக இருந்தது. ஆறு பின்னணி பாடகர்கள் கூடி இப்பாடலைப் பாடியதாக அறிக்கைகள் வெளிப்படுத்தின. பாடல் தொகுப்பின் மீதமுள்ள பாடல்கள் 12 சனவரி 2019 அன்று தொடங்கப்பட்டன.
# காட்மியம் ஆக்சைடு

**காட்மியம் ஆக்சைடு** (*Cadmium oxide*) என்பது CdO என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். மற்ற காட்மியம் சேர்மங்களை தயாரிப்பதற்கு உதவும் மிக முக்கியமான முன்னோடிச் சேர்மமாக இது கருதப்படுகிறது. எண்முக நேர்மின் அயனி மற்றும் எதிர்மின் அயனி மையங்களைக் கொண்ட சோடியம் குளோரைடு போல கனசதுர பாறை உப்புப் பின்னல் வடிவத்தில் காட்மியம் ஆக்சைடு படிகமாகிறது. அரியவகை கனிமம் மோண்டெபொனைட்டு வடிவத்தில் இச்சேர்மம் இயற்கையில் தோன்றுகிறது. மேலும் காட்மியம் ஆக்சைடை நிறமில்லா படிக உருவமற்ற தூளாக அல்லது பழுப்பு அல்லது சிவப்பு நிற படிகங்கங்களாக காணமுடியும். அறைவெப்பநிலையில் (298 கெல்வின்) காட்மியம் ஆக்சைடு 2.18 எலக்ட்ரான் வோல்ட் பட்டை இடைவெளி மதிப்பு கொண்ட ஒரு என்–வகை குறைக்கடத்தியாகும்.
# காட்மியம் ஆக்சைடு

## தயாரிப்பும் கட்டமைப்பும்

காட்மியம் சேர்மங்கள் பெரும்பாலும் துத்தநாக தாதுக்களுடன் சேர்ந்தே காணப்படுவதால் துத்தநாகம் சுத்திகரிப்பு செயல்முறையின் போது காட்மியம் ஆக்சைடு பொதுவான ஒரு உடன் விளைபொருளாகக் கிடைக்கிறது. தனிமநிலை காட்மியத்தை காற்றில் எரிப்பதன் மூலம் இதை தயாரிக்கலாம். நைட்ரேட்டு அல்லது கார்பனேட்டு போன்ற பிற காட்மியம் சேர்மங்களை வெப்பச்சிதைவுக்கு உட்படுத்தியும் இதை தயாரிக்கலாம். தூய்மையான நிலையில் இது சிவப்பு நிறத்தில் காணப்படுகிறது. எதிர்மின் அயனி வெற்றிடங்கள் காரணமாகத் தோன்றும் குறைபாடுடைய கட்டமைப்புகள் காரணமாக காட்மியம் ஆக்சைடு வழக்கத்திற்கு மாறான பல்வேறு நிறங்களில் கிடைக்கிறது. காட்மியம் ஆவியை காற்றுடன் சேர்த்து ஆக்சிசனேற்றம் செய்வதன் மூலம் வர்த்தக முறை காட்மியம் ஆக்சைடு உருவாக்கப்படுகிறது Cadmium oxide is prepared commercially by oxidizing cadmium vapor in air..
# காட்மியம் ஆக்சைடு

## பயன்

காட்மியமுலாம் பூச , தேக்க மின்கலங்களுக்கான மின்முனை, காட்மியம் உப்புகள், வினையூக்கி, பீங்கான் மெருகூட்டி, ஒளிரும் பொருள் மற்றும் உருளைப்புழு கொல்லி எனப் பல்வேறாக காட்மியம் ஆக்சைடு பயன்படுகிறது. மின்முலாம் பூசுதலும், நிறமிகளில் ஒரு மூலப்பொருளாக இருப்பதுவுமே காட்மியம் ஆக்சைடுக்கான முக்கிய பயன்பாடாகும்.
# காட்மியம் ஆக்சைடு

## ஒளிபுகும் மின்கடத்தி

காட்மியம் ஆக்சைடு ஓர் ஒளிபுகு மின்கடத்தும் பொருளாகும். ஓர் ஒளிபுகு மின்கடத்தும் படச்சுருளாக 1907 ஆம் ஆண்டு காரல் பேதெக்கெர் என்பவரால் தயாரிக்கப்பட்டது. ஒளி இருமுனையங்கள், ஒளிமின்னழுத்திகள், ஒளிமின்னழுத்த கலன்கள், ஒளிபுகு மின்முனைகள், நீர்மப்படிக காட்சியமைப்புகள், அகச்சிகப்புக் கதிராய்விகள் மற்றும் பிரதிபலிப்பு எதிர்ப்புப் பூச்சுகள் போன்ற பயன்பாடுகளில் மெல்லிய படங்களின் வடிவத்தில் காட்மியம் ஆக்சைடு பயன்படுத்தப்பட்டுள்ளது. புற ஊதாக்கதிர் ஒளியில் வெளிப்படும்போது CdO நுண் துகள்கள் ஆற்றல் இடைவெளி கிளர்ச்சிக்கு உட்படுகின்றன. பீனால் ஒளித்தரங்குறைப்பு வினைகளில் இது முக்கியப்பங்கு வகிக்கிறது
# காட்மியம் ஆக்சைடு

## காட்மிய முலாம்

பெரும்பாலான வணிக காட்மிய முலாம் பூசல் சயனைடு குளியல் முறையில் மின்படிதல் செயல்முறையின் மூலம் மேற் கொள்ளப்படுகிறது. காட்மியம் சயனைடு, சோடியம் ஐதராக்சைடிலிருந்து கிடைக்கும் காட்மியம் ஆக்சைடும் நீரிலுள்ள சோடியம் சயனைடும் இத்தகைய சயனைடு குளியல் செயல்முறைக்கு உதவுகின்றன. 32கிராம்/லிட்டர் காட்மியம் ஆக்சைடுக்கு 75 கிராம்/லிட்டர் சோடியம் ஐதராக்சைடு என்ற விகிதம் இச்செயல்முறைக்கு மிக உகந்த்தாகும். காட்மியத்தின் செரிவு 50% அளவு வரை வேறுபடலாம். பொதுவாக ஒளியூட்டிகள் இக்குளியல் வினையில் சேர்க்கப்பட்டு மீத்தூய காட்மியம் மின்முனைகளை பயன்படுத்தி அறை வெப்பநிலையில் செயல்முறை நிகழ்த்தப்படுகிறது.
# காட்மியம் ஆக்சைடு

## வினைத்திறன்

காட்மியம் ஆக்சைடு ஒரு கார ஆக்சைடு என்பதால் நீரிய அமிலங்களால் தாக்கப்படுகின்றன. [Cd(H<sub>2</sub>O)<sub>6</sub>]<sup>2+</sup>. வகை கரைசல்கள் உருவாகின்றன. வலிமையான காரக்கரைசல்களுடன் சேர்த்து சூடுபடுத்தும்போது [Cd(OH)4]2− அயனி உருவாகிறது. அறைவெப்ப நிலையில் சுற்றுப்புற ஈரப்பதத்தில் இருந்து நீரை எடுத்துக் கொள்ளும் காட்மியத்தின் மேற்பரப்பு ஒரு மெல்லிய படலமாகக் காட்மியம் ஆக்சைடை உருவாக்குகிறது. மேலும் அறைவெப்பநிலையில் காட்மியம் ஆக்சிசனேற்றம் அடைந்து காட்மியம் ஆக்சைடாக மாறுகிறது. காட்மியம் ஆவியும் நீராவியும் சேர்ந்தும் கூட காட்மியம் ஆக்சைடு உருவாகிறது. மீள் வினையில் ஐதரசன் வாயு உருவாகிறது.
# மட்பாண்டத்திற்கு முந்தைய புதிய கற்காலம் (அ)

மெல்லிய உருண்டை வடிவலான களிமண் செங்கற்களால் கட்டப்பட்ட குடியிருப்புகள், பயிர்த் தொழில், காட்டு விலங்குகளை வேட்டையாடுதல், இறந்தவர்களை சடலங்களை குடியிருப்புகளின் தரையின் அடியில் பள்ளம் தோண்டி புதைத்தல் இக்காலத்தின் சிறப்பம்சமாகும்.  
இப்புதிய கற்காலத்திற்கு எதுக்காட்டாக எரிக்கோ மற்றும் பெருவயிறு மலை தொல்லியல் களங்கள் விளங்குகிறது. இக்கற்காலத்தில் சுட்ட களிமண் மட்பாண்டத்தின் பயன்பாடு மக்கள் அறிந்திருக்கவில்லை. இக் கற்காலத்திற்கு பின்னர் இடைக் கற்காலத்தில் லெவண்ட் பகுதிகளில்
நாத்தூபியன் பண்பாடு நிலவியது.
# மட்பாண்டத்திற்கு முந்தைய புதிய கற்காலம் (அ)

## குடியிருப்புகள்

இக்காலத்திய கிமு 9,000 முந்தைய உலகின் முதல் மக்கள் குடியிருப்பு நகரம் எரிக்கோ தொல்லியல் களத்தின் அகழ்வாய்வுவில் கண்டுபிடிக்கப்பட்டுள்ளது.  
எரிக்கோ நகரததின் மக்கள்தொகை 2,000 – 3,000 கொண்டிருந்தது. மக்கள் பாதுகாப்பிற்கு நகரத்தைச் சுற்றி கனமான சுவர்களும், காவல் கோபுரங்களும் கொண்டிருந்தன.
# மட்பாண்டத்திற்கு முந்தைய புதிய கற்காலம் (அ)

## அடக்க முறைகள்

பூசப்பட்ட மண்டையோடு, கிமு 9,000, எரிக்கோ]]
இக்கற்காலத்தில் இறந்தவர்களை அடக்கும் செய்யும் முறை வித்தியாசமானது. குடியிருப்பின் தரையில் பள்ளம் தோண்டி இறந்தவர்களை புதைக்கும் முறை விசித்திரமான வழக்கம் நிலவியது. கென்யான் தொல்ல்லியல் களத்தில் மக்கள் குடியிருப்பு பகுதிகளின் தரைதளம், அஸ்திரவாரம் மற்றும் சுவர்களுக்கு இடையே 279 கல்லறைகள் கண்டுபிடிக்கப்பட்டுள்ளது.]]  
மக்கள் கூட்டமாக வாழ்ந்த இக்காலத்தில் உள்ளூர் சிறுதாணியங்களான பார்லி, ஓட்ஸ் பயிரிட்டனர். தாணியங்களை தாணியக் களஞ்சியங்களில் சேமித்து வைத்தனர்.
# மட்பாண்டத்திற்கு முந்தைய புதிய கற்காலம் (அ)

## இதனையும் காண்க

- கற்காலம்
- பெருங்கற்காலம்
- இடைக் கற்காலம்
- புதிய கற்காலம்
- மட்பாண்டத்திற்கு முந்தைய புதிய கற்காலம்
- மட்பாண்டத்திற்கு முந்தைய புதிய கற்காலம் (ஆ)
# இலங்கை உணவு முறைகள்

**இலங்கை உணவு** **முறைகள்** என்பது இலங்கையின் உணவுப் பழக்க வழக்கங்கள், சமையல் முறைகளின் தொகுப்பாகும். இலங்கை<nowiki/>யின் உணவுகளில் நாட்டின் வரலாற்றுடன் தொடர்புடைய உணவுகள், இலங்கை வாழ் மக்களின் பல்வேறுபட்ட கலாச்சார உணவுகள், அந்நிய படையெடுப்புக்கள் மற்றும் அண்டை நாட்டு கலாச்சார தாக்கத்தினால் அறிமுகப்படுத்தப்பட்ட உணவுகள் என்பன உள்ளடங்கும்.  
இந்திய (குறிப்பாக தென்னிந்தியா), தென் கிழக்காசிய மற்றும் டச்சு உணவு முறைகளின் தாக்கங்கள் இலங்கை உணவு முறைகளில் பிரதிபலிக்கின்றன. இலங்கை உணவுகளில் அரிசி, தேங்காய், வாசனைத் திரவியங்கள் முக்கிய இடத்தைப் பெறுகின்றன. பல நூற்றாண்டுகளாக இலங்கையில் இருந்து வாசனைத் திரவியங்கள் உற்பத்தி செய்யப்பட்டு ஏற்றுமதி செய்யப்படுகின்றன.
# இலங்கை உணவு முறைகள்

## உணவுகள்

### அரிசிச் சோறும், கறி வகைகளும்

இலங்கை வாழ் மக்களின் பிரதான உணவான அரிசிச் சோறு, சமைக்கப்பட்ட மரக்கறிகள், மீன், இறைச்சி, கோழி மற்றும் தானியங்கள் என்பவற்றுடன் பரிமாறப்படுகின்றன. மேலும் பழங்கள், காய்கறிகளினால் தயாரிக்கப்படும் ஊறுகாய் வகைகளும், சம்பல் வகைகளும் முக்கியமான துணை உணவுகள் ஆகும்.
# இலங்கை உணவு முறைகள்

## உணவுகள்

### பாற்சோறு

பாற்சோறு என்பது அரிசியுடன் தேங்காய் பால் சேர்த்து சமைக்கப்படும் உணவாகும். பொதுவாக புத்தாண்டுகள், பண்டிகைகள், பிறந்தநாள் வைபவங்கள் என்பவற்றின் போது பெரும்பாலும் காலை உணவாக, மிளகாய் மற்றும் வெங்காயத்தினால் தயாரிக்கப்படும் கட்டைச்சம்பல் உடன் பரிமாறப்படுகின்றது. சித்திரைப் புத்தாண்டின் போது பாற்சோறு, இனிப்புப் வகைகளான பலகாரம் (கெவும்), அலுவா, முங் கெவும், கொக்கிஸ் என்பனவும் பரவலாக செய்யப்படும்.
# இலங்கை உணவு முறைகள்

## உணவுகள்

### அப்பம்

அரிசி மாவினால் தயாரிக்கப்படும். முட்டை அப்பம், வெள்ளப்பம், பாலப்பம் என்று பல வகைகளில் கிடைக்கின்றது. அப்பத்துடன் துணை உணவாக வெங்காய சம்பல் (லுணு மிரிஸ்) பரிமாறப்படும்.
# இலங்கை உணவு முறைகள்

## உணவுகள்

### கொத்து

கொத்து என்பது நறுக்கப்பட்ட நறுக்கப்பட்ட ரொட்டியுடன் காய்கறிகள், முட்டை அல்லது இறைச்சி சேர்த்து சமைக்கப்படும் உணவாகும்.
# இலங்கை உணவு முறைகள்

## உணவுகள்

### இடியப்பம்

அரிசி மாவு அல்லது கோதுமை மாவினால் ஆக்கப்படும் உணவாகும். இடியப்ப தட்டுக்களில், இடியப்ப உரலினால் பிழியப்பட்டு வேக வைக்கப்படும்.
# இலங்கை உணவு முறைகள்

## உணவுகள்

### லம்ப்ரைஸ்

டச்சு உணவாகும். சமைத்த அரிசி, கத்திரிக்காய் மோஜூ, இறைச்சி, சீனிசம்பல், வாழைக்காய் கறி என்பன வாழையிலையில் சுற்றப்பட்டு சூட்டடுப்பில் வாட்டப்படும். அதாவது லம்ப்ரைஸின் அனைத்து பதார்த்தங்களும் இரு முறை சமைக்கப்படும்.
# இலங்கை உணவு முறைகள்

## உணவுகள்

### பிட்டு

பிட்டு வறுத்த அரிசிமாவு<nowiki/>டன், துருவிய தேங்காய் சேர்த்து நீராவியில் வேக வைத்து தயாரிக்கப்படுகிறது.
# இலங்கை உணவு முறைகள்

## உணவுகள்

### ரொட்டி

கோதுமை மாவினால் செய்யப்படும் எளிய உணவாகும். தேங்காய் துண்டுகள் சேர்த்து தேங்காய் ரொட்டியும் (பொல் ரொட்டி), நறுக்கப்பட்ட வெங்காயம், பச்சை மிளகாய் சேர்த்து உறைப்பு ரொட்டியும் செய்யப்படுகின்றது.
# இலங்கை உணவு முறைகள்

## உணவுகள்

### சம்பல்

சம்பல் துணை உணவாக பல உணவுகளோடு பரிமாறப்படுகின்றது. சீனிசம்பல், தேங்காய் சம்பல், வெங்காய சம்பல், வாழைக்காய் சம்பல் என பல வகைச் சம்பல்கள் உட்கொள்ளப்படுகின்றன.
# இலங்கை உணவு முறைகள்

## உணவுகள்

### அச்சாறு

மலாய் ஊறுகாய் அல்லது அச்சாறு என்பது மலாய் சமூகத்தினரால் அறிமுகப்படுத்தப்பட்ட உணவு பதார்த்தம் ஆகும். நாட்டின் அனைத்து இன மக்களும் பரவலாக உண்ணும் உணவாகும். இனிப்பு, புளிப்பு, காரம் ஆகிய சுவைகளில் காய்கறிகள், சுவையூட்டிகள் சேர்த்து செய்யப்படுகின்றது.
# இலங்கை உணவு முறைகள்

## உணவுகள்

### சீன மிளகாய் கூழ்

சீன மிளகாய் கூழ் இலங்கை பாணியில் ஆக்கப்படும் சீன உணவாகும்.
# இலங்கை உணவு முறைகள்

## உணவுகள்

### பாபத்

பாபத் அசைவ கறி ஆகும். மலாய் சமூகத்தினரால் அறிமுகப்படுத்தப்பட்ட உணவு பதார்த்தம் ஆகும்.
# இலங்கை உணவு முறைகள்

## உணவுகள்

### நாசி கோரேங், மீ கோரேங்

இந்தோனேசிய, மலாய் சமூகத்தினரின் கலாச்சார தாக்கத்தினால் அறிமுகப்படுத்தப்பட்ட நாட்டின் பிரபலமான தெரு உணவுகள் ஆகும்.
# இலங்கை உணவு முறைகள்

## இனிப்பு வகைகள்

இலங்கையில் விழாக் காலங்களில் செய்யப்படும் இனிப்பு வகைகள் பின்வருமாறு:  
- பலகாரம் (சிங்களத்தில்: கெவும்) - பலகாரம் பல வகைகளாக கிடைக்கின்றது.
- அலுவா - சாய்சதுர வடிவ அரிசி மாவினால் செய்யப்படும் இனிப்புப் பண்டம்
- பிபிக்கன் - கோதுமை மாவு, துருவிய தேங்காயினால் தயாரிக்கப்படும் அணிச்சல் போன்ற இனிப்புப் பண்டம்.
- கொக்கீஸ் / அச்சுப்பலகாரம் - அரிசி மா, தேங்காய் பால் சேர்த்து செய்யப்படும் மாச்சில்லு போன்ற உணவு ஆகும்.
- புஷ்னாம்பு - கோதுமை மாவு, தேங்காயினால் செய்யப்படும் உணவு ஆகும். பெரும்பாலும் ஏலக்காய், சீரகம் சேர்க்கப்படும்.
- உந்து வலலு/ பெனி வலலு - உளுந்து, கித்துள் பதநீர் ஆகியவற்றினால் செய்யப்படுகின்றது.
- ஆஸ்மி - அரிசி மாவினால் செய்யப்படும் இனிப்பு வகை.
- தொதல் - அரிசி மா, சர்க்கரை, தேங்காய் பால் சேர்த்து சமைக்கப்படும் இனிப்பு பதார்த்தம்
- மஸ்கற் - கோதுமை மா, சீனி,செறிவூட்டப்பட்ட பசுப்பால் சேர்த்து சமைக்கப்படும் இனிப்பு பதார்த்தம்.
- வட்டிலப்பம் - தேங்காய் பால், முட்டை, சீனி சேர்த்து வேக வைத்து ஆக்கப்படும்.
- எள்ளுருண்டை - எள், சர்க்கரை சேர்த்து செய்யப்படுகின்றது.
- பால் டொபி - தூய பசும் பால், சர்க்கரை, ஏலக்காய் சேர்த்து செய்யப்படும். சுவைக்காக சீரகம், முந்திரி சேர்க்கப்படும்.
# இலங்கை உணவு முறைகள்

## சிற்றுண்டிகள்

இவை உணவகங்களில், கடைகளில் அதிகளவில் விற்கப்படும் உணவுகளாகும். பயணத்தின் போதும், காலை உணவுக்காகவோ அல்லது மாலை நேரத்திலோ சாப்பிடப்படுகின்றன.  
- வடை - பருப்பு வடை, உழுந்து வடை, இறால் வடை, நண்டு வடை என பல வகைகளில் கிடைக்கின்றது.
- ரோல்ஸ் - சீன ரோல்ஸ் அல்லது முட்டை ரோல்ஸ் எனப்படும். இதில் பெரும்பாலும் துண்டு துண்டாக வெட்டப்பட்ட இறைச்சிகள், உருளைக்கிழங்கு மற்றும் காய்கறிகள் சேர்த்து செய்யப்படுகின்றது.
- பட்டீஸ் மற்றும் சமோசா - காய்கறிகள், இறைச்சி அல்லது மீன்களால் நிரப்பப்பட்டு சமைக்கப்படுகின்றன.
- மரக்கறி ரொட்டி / மீன் ரொட்டி - ஒரு முக்கோண வடிவத்தில் கறிகள் நிரப்பப்பட்டு சமைக்கப்படும்.  
இது தவிர மேற்கத்திய துரித உணவுகளும் தயாரிக்கப்பட்டு விற்கப்படுகின்றன.
# இலங்கை உணவு முறைகள்

## பானங்கள்

இலங்கையில் பொதுவாக வழங்கப்படும் பானங்கள் பின்வருமாறு:
- பாலுடா - சிரப், குளிர்களி, ஜெல்லி துண்டுகள் மற்றும் கசகசா விதைகள் சேர்க்கப்பட்ட கலவையாகும்.
- பழச்சாறுகள் - குறிப்பாக கொடித்தோடைச் சாறு, பப்பாளி பழச்சாறு, விளாம்பழச்சாறு
- கள்- பனை மரத்து சாறில் இருந்து தயாரிக்கப்படும் பானம்
- சாராயம் அல்லது அரக் - தேங்காயிலிருந்து தயாரிக்கப்படும் மதுபானம்
- தேநீர்
# எஜின் ஹோரோ பேனர்

**எஜின் ஹோரோ பேனர்** என்பது சீனாவின் உள் மங்கோலியா மாகாணத்தின் தென்மேற்குப் பகுதியில் ஓர்டோஸ் நகரத்தில் அமைந்துள்ள ஒரு பகுதி ஆகும். இது **எஜின் ஹோரோ கி** அல்லது **இஜின்ஹுவோலுவோ கவுண்டி** என்றும் அழைக்கப்படுகிறது. 2009 ஆம் ஆண்டு நிலவரப்படி இதன் பரப்பளவு 5,600 சதுர கிலோமீட்டர் ஆகும். இதன் மக்கள் தொகை 1,60,000 ஆகும். அம்மக்களில் பெரும்பாலானவர்கள் ஹான் சீனர்கள் ஆவர்.  
சீனாவின் வளர்ந்து வரும் பொருளாதாரம் காரணமாக கடந்த சில வருடங்களில் எஜின் ஹோரோ பேனர் பகுதியில் வளர்ச்சி ஏற்பட்டுள்ளது. சாலைகள், போக்குவரத்து மையங்கள் மற்றும், பயணிகள் மற்றும் சுற்றுலா பயணிகளுக்கான வசதிகள் ஆகியவை ஏற்படுத்தப்பட்டுள்ளன அல்லது தரப்படுத்தப்பட்டுள்ளன. இங்குதான் செங்கிஸ்கானின் கல்லறை அமைந்துள்ளது. அது ஒரு AAAAA-தர சுற்றுலா தலம் ஆகும். ஆனால் இங்கு செங்கிஸ்கானின் உடல் பாதுகாக்கப்படவில்லை. பண்பாட்டுப் புரட்சிக்குப் பிறகு செங்கிஸ்கான் வாழ்க்கையுடன் தொடர்புடைய பொருட்களும் இங்கு இல்லாமல் போய்விட்டன. ஆனால் மங்கோலிய மதத்தில் முக்கியமான வழிபடும் தலமாக இந்த இடம் தொடர்ந்து கொண்டிருக்கிறது.
# தாமிரம்(I) ஆக்சைடு

: 4 Cu + O<sub>2</sub> → 2 Cu<sub>2</sub>O  
நீர் மற்றும் அமிலங்கள் போன்ற சேர்க்கைப் பொருட்கள் இந்தச் செயல்முறையின் வீதத்தையும், செப்பு(II) ஆக்சைடுகளாக மேலும் ஆக்சிசனேற்றம் அடைவதையும் பாதிக்கின்றன. கந்தக டை ஆக்சைடுடன் செப்பு(II) கரைசல்களை சேர்த்து ஒடுக்க வினைக்கு உட்படுத்துவதன் மூலம் இது வணிக ரீதியாக உற்பத்தி செய்யப்படுகிறது. நீரிய குப்ரசு குளோரைடு கரைசல்கள் காரத்துடன் வினைபுரிந்து இதேவகையான விளைபொருள்களைக் கொடுக்கின்றன. எல்லா சந்தர்ப்பங்களிலும், நடைமுறை விவரங்களுக்கு ஏற்ப வண்ணம் மிகவும் உணர்திறன் கொண்டது.  
சர்க்கரையை ஒடுக்க பயன்படும் பெனடிக்ட் சோதனை மற்றும் பெய்லிங்கு சோதனை போன்றவற்றுக்கு செப்பு(I) ஆக்சைடு உருவாக்கம் என்பது ஓர் அடிப்படையாகும். இத்தகைய சர்க்கரைகள் தாமிர(II) உப்பின் காரக்கரைசலை Cu2O சேர்மத்தின் அடர் சிவப்பு நிற வீழ்படிவாக குறைக்கின்றன.  
வெள்ளி அடுக்கு நுண்துளை விழுந்து அல்லது சேதமடைந்து காணப்படும் வெள்ளி முலாம் பூசப்பட்ட செப்பு பாகங்கள் மீது இது உருவாகிறது. இந்த வகையான அரிப்பு சிவப்பு கொள்ளை நோய் என்று அழைக்கப்படுகிறது.  
குப்ரசு ஐதராக்சைடு இருப்பதற்கு சிறிய சான்றுகள் உள்ளன. விரைவாக இது நீரிழப்புக்கு உட்படும் என்று எதிர்பார்க்கப்படுகிறது. இதேபோன்ற நிலைமை தங்கம்(I) மற்றும் வெள்ளி(I) ஆகியவற்றின் ஐதராக்சைடுகளுக்கும் பொருந்தும்.
# தாமிரம்(I) ஆக்சைடு

## பண்புகள்

தாமிர(I) ஆக்சைடு திண்ம நிலையில் டயா காந்தப்பண்புடன் காணப்படுகிறது.  
அவற்றின் ஒருங்கிணைப்புக் கோளங்களைப் பொறுத்தவரை செப்பு மையங்கள் 2-ஒருங்கிணைந்தவையாகவும் ஆக்சைடுகள் நான்முகத்துடனும் காணப்படுகின்றன. இந்த அமைப்பு ஒருவிதத்தில் SiO2 இன் முக்கிய பல்லுருவ தோற்றங்களை ஒத்திருக்கிறது, மேலும் இரு கட்டமைப்புகளும் ஒன்றோடொன்று இணைக்கப்பட்ட பின்னல்களைக் கொண்டுள்ளன.  
அடர்த்தியான அமோனியாவில் தாமிர(I) ஆக்சைடு கரைந்து நிறமற்ற [Cu(NH3)2]+ அணைவுச் சேர்மத்தை உருவாக்குகிறது. இது எளிமையாக காற்றில் ஆக்சிசனேற்றமடைந்து நீலநிறமான [Cu(NH3)4(H2O)2]2+ உருவாக்குகிறது. தாமிர(I) ஆக்சைடு ஐதரோ குளோரிக் அமிலத்தில் கரைந்து CuCl2− கரைசல்களைக் கொடுக்கிறது. நீர்த்த கந்தக அமிலம், நைட்ரிக் அமிலம், ஆகியவை முறையே தாமிர(II) சல்பேட்டு மற்றும் தாமிர(II) நைட்ரேட்டு போன்ற சேர்மங்களை உருவாக்குகின்றன .
ஈரக் காற்றில் Cu2O சேர்மம் தாமிர(II) ஆக்சைடாக தரங்குறைகிறது.
# தாமிரம்(I) ஆக்சைடு

## கட்டமைப்பு

பின்னல் மாறிலி al=4.2696 Å என்ற அளவுடன் கனசதுரக் கட்டமைப்பில் Cu2O படிகமாகிறது. தாமிரம் அணுக்கள் fcc என்ற துணைப் பின்னல் ஒழுங்கிலும், ஆக்சிசன் அணுக்கள் bcc என்ற துணைப் பின்னல் ஒழுங்கிலும் அடுக்கப்படுள்ளன. ஒரு துணைப் பின்னலானது கட்டமைப்பின் மூலைவிட்ட காற்பகுதிக்கு இடப்பெயர்ச்சி செய்யப்பட்டுள்ளது. இடக்குழுவில் எண்முக ஒழுங்கில் புள்ளிக்குழுக்கள் இணைந்துள்ளன.
# தாமிரம்(I) ஆக்சைடு

## குறைக்கடத்தும் பண்புகள்

குறைகடத்தி இயற்பியலில் மிக அதிக அளவில் ஆய்வுசெய்யப்பட்ட பொருள்களில் Cu2O சேர்மமும் ஒன்றாகும். குறைக்கடத்திகளின் பரிசோதனை முறை பயன்பாடுகள் முதலில் இச்சேர்மத்தைக் கொண்டே விளக்கப்படுகின்றன.  
- குறைகடத்தி
- குறைகடத்தி *இருமுனையங்கள்
- போனோரிட்டன்கள்
Cu<sub>2</sub>O இல் தாழ்வான கிளர்வுகள் நீண்ட ஆயுள் கொண்டுள்ளன. ஈர்ப்பு வரிவடிவங்கள் எலக்ட்ரான்வோல்ட் வரி அகலங்களுடன் நிருபிக்கப்பட்டுள்ளன, இது இதுவரை கண்டிராத மிகக் குறுகிய மொத்த பிணைப்பு நிலை அதிர்வு ஆகும் இதனுடன் தொடர்புடைய நான்கு மடங்கு போலரிடன்களின் வேகம் ஒலியின் வேகத்தை நெருங்குகின்றன. எனவே, ஒளி இந்த ஊடகத்தில் ஒலியைப் போலவே மெதுவாக நகர்கிறது, இதன் விளைவாக அதிக துருவமுனைப்பு அடர்த்தி ஏற்படுகிறது. தொடக்கநிலை கிளர்வுகளின் மற்றொரு அசாதாரண அம்சம் என்னவென்றால், அனைத்து முதன்மை சிதறல் வழிமுறைகளும் ஓர் அளவு அடிப்படையில் அறியப்படுகின்றன.
Cu <sub> 2 </sub> O முழு அளவுரு இல்லாத மாதிரியை நிறுவக்கூடிய முதல் பொருளாகும். இங்கு ஈர்ப்பு மின்காந்த கதிர்வீச்சு வரி அகலம் வெப்பநிலை மூலம் விரிவாக்கப்படுகிறது. தொடர்புடைய உறிஞ்சுதல் குணகம் இங்கு கழிக்கப்பட வேண்டும். போலாரிட்டன்களுக்கு கிராமெர்-கிரோனிக் தொடர்பு இல்லை என்பதை Cu<sub>2</sub>O சேர்மத்தைப் பயன்படுத்தி விளக்க முடியும்
# தாமிரம்(I) ஆக்சைடு

## பயன்பாடுகள்

குப்ரசு ஆக்சைடு பொதுவாக ஒரு நிறமி, ஒரு பூஞ்சைக் கொல்லி மற்றும் கடல் வண்ணப்பூச்சுகளுக்கு எதிர்ப்பு முகவராகப் பயன்படுத்தப்படுகிறது. இந்த பொருளை அடிப்படையாகக் கொண்ட சரிசெய்யும் இருமுனையங்கள் தொழில்துறை ரீதியாக சிலிக்கன் தரநிலையாக மாறுவதற்கு முன்பே 1924 ஆம் ஆண்டிலேயே பயன்படுத்தப்பட்டன.
பெனடிக்ட் சோதனையின் நேர்மறையான் இளஞ்சிவப்பு நிறத்திற்கு தாமிர(I) ஆக்சைடு காரணமாகும்.
# கருங்குவளை

**நெய்தல்** அல்லது **கருங்குவளை** (*Nymphaea violacea*), **நீல லில்லி** என்றும் அழைக்கப்படுவது, நிம்பேயா இனத்தைச் சேர்ந்த ஒரு நீர்த்தாவரமாகும். இது 'அல்லி' இனத்தைச் சார்ந்தது.
# கருங்குவளை

## பரவல்

இத்தாவரமானது ஆஸ்திரேலியாவில், குறிப்பாக கிம்பர்லீஸிலும், குயின்ஸ்லாந்து மற்றும் வட ஆள்புலம் பிராந்தியத்தின் வடக்கு பகுதிகளிலும் காணப்படுகிறது.
# கருங்குவளை

## விளக்கம்

இதன் மலர்கள் ஊதா, நீலம் அல்லது வெள்ளை போன்ற நிறங்களில் இருக்கும்.
# கருங்குவளை

## தமிழ் இலக்கியங்களில்

இத்தாவரத்தை சங்க இலக்கியங்களில் கருங்குவளை, கருநெய்தல் என குறிக்கப்படுகின்றது. உலக வழக்கில் நெய்தல், குவளை, நீலம். நீலோற்பலம், பானல், காவி. சிந்திவாரம், நீலப்பூ என்ற பெயர்களால் அழைக்கப்படுகிறது. கடலைச் சார்ந்த கழியிலும், நல்ல நீர் நிலைகளிலும் நெய்தற் கொடி வளரும்.  
'காஞ்சி மணிக்குலைக் கட்கமழ் நெய்தல்' (குறிஞ். 84) எனக் கபிலர் கூறும் நெய்தலுக்குக் கருங்குவளை என்று பொருள் கண்டார் நச்சினார்க்கினியர். நெய்தல் நிலத்துச் சுனை மலராகிய நெய்தலைப் புலவர் பெருமக்கள் வியந்து கூறுவர். சங்க இலக்கியத்துள் நெய்தலைப் பற்றிய பாடல்கள் பல உள. அகநானூற்றில் பத்துப் பத்தான எண்களைக் கொண்ட 40 பாடல்களும், கலித்தொகையில் 33 பாடல்களும், நெய்தற் கலிப் பாக்களும், ஐங்குறு நூற்றில் நெய்தல் பற்றிய 100 பாக்களும் திணை மாலை நூற்றைம்பதில் 31 பாக்களும் உள்ளன. இவையன்றிக் குறுந்தொகை, நற்றிணை, திணை மொழி ஐம்பது முதலியவற்றிலும் நெய்தல் திணையைப் பற்றிய பாக்கள் மலிந்துள்ளன.  
நெய்தல் மலர் கருநீல நிறமும் நறுமணமும் உள்ளது.அகன்று நீண்ட இதழ்களை உடையது. பூ நீலமணி போன்றதெனவும், கண் போன்றதெனவும் நெடுநேரம் சுனையாடிக் கயம் மூழ்கும் மகளிரின் உள்ளகம் சிவந்த கண்களைப்போன்றதெனவும் கூறுவர்.  
**"நீள்நறு நெய்தல்"**
**"மணிமருள் நெய்தல்"**
**"கணைத்த நெய்தல் கண்போல் மாமலர்"**
**"மணிக்கலங் தன்ன மா இதழ் நெய்தல்"**
**"சிறுகருநெய்தல் கண்போல் மாமலர்"**
**"பாசடைகிவங்த கணைக்கால் நெய்தல்**  
**கயம் மூழ்கு மகளிர் கண்ணின் மானும்"**
# கருங்குவளை

## பெயர்க் குழப்பம்

நெய்தல் என்பது எது என்று தாவரவியலாளர்களுக்கும், தமிழ் புலவர்களும் இடையில் கருத்து வேறுபாடு உள்ளது. உரையாசிரிரயர் நச்சினார்க்கினியர் இதனை தெளிவுபடுத்தியுள்ளார். அவர் 'நீள் நறு நெய்தல்' என்ற குறிஞ்சிப் பாட்டு அடிக்கு (79) நீண்ட நறிய நெய்தற் பூ என்று கூறினாராயினும், 'கட்கமழ் நெய்தல்' என்றவிடத்து (குறிஞ். 84) தேன் நாறுங் கருங்குவளை என்று உரை கூறினார். மேலும் அவரே 'தண்கயக்குவளை' (குறிஞ். 63) என்றவிடத்து 'குளிர்ந்த குளத்திற்பூத்த செங்கழு நீர்ப்பூ' என்று உரைவகுத்தார். ஆகவே நெய்தல் என்பது கருங்குவளை எனவும், குவளை என்பது செங்கழுநீர் எனவும் எளிதில் அறியக்கூடியதாக உள்ளது.
# ஐக்கிய இந்தியா காப்பீட்டு நிறுவனம்

**ஐக்கிய இந்தியா காப்பீட்டு நிறுவனம்** (*United India Insurance Company*) என்பது ஓர் இந்திய முன்னணி பொது காப்பீட்டு நிறுவனமாகும். இந்நிறுவனம் முழுக்க முழுக்க இந்திய அரசுக்கு சொந்தமானது ஆகும். இந்தியாவின் தமிழ்நாட்டிலுள்ள சென்னையை தலைமையிடமாகக் கொண்டு இந்நிறுவனம் செயல்படுகிறது . இந்நிறுவனம் 1938 ஆம் ஆண்டு பிப்ரவரி 18 ஆம் தேதி இணைக்கப்பட்டு 1972 ஆம் ஆண்டு தேசியமயமாக்கப்பட்டது. ஒட்டு மொத்தமாக இந்நிறுவனத்தில் 17361 பணியாளர்கள் பல்வேறு நிலைகளில் பணிபிரிந்து வருகிறார்கள்.  
இக்காப்பீட்டு நிறுவனம் முன்னதாக இந்திய பொதுக் காப்பீட்டுக் கழகத்தின் துணை நிறுவனமாக இருந்தது.1999 ஆம் ஆண்டின் இந்தியக் காப்பீடு ஒழுங்காற்று மற்றும் வளர்ச்சி முகமை எனப்படும் ஐ.ஆர்.டி.ஏ சட்டத்தின் படி பொதுக்காப்பீட்டு நிறுவனம் மறு காப்பீட்டு நிறுவனமாக மாறியது. இதன் நான்கு முதன்மை காப்பீட்டு துணை நிறுவனங்களான நியூ இந்தியா உறுதிதிட்டம், ஐக்கிய இந்தியா காப்பீடு, கிழக்கத்திய காப்பீடு மற்றும் தேசிய காப்பீடு போன்ற நிறுவனங்கள் தன்னாட்சி அதிகாரம் பெற்றன .  
பன்னிரண்டு இந்திய காப்பீட்டு நிறுவனங்கள், நான்கு கூட்டுறவு காப்பீட்டு சங்கங்கள் மற்றும் ஐந்து வெளிநாட்டு காப்பீட்டாளர்கள் இந்திய இயக்கங்கள் மற்றும் இந்திய ஆயுள் காப்பீட்டு கழகத்தின் தென் மண்டல அமைப்புகளுடன் சேர்த்து ஐக்கிய இந்தியா காப்பீட்டு நிறுவனக் குழுமத்துடன் இணைத்து இந்த நிறுவனத்தை உருவாக்கின.
தேசிய மயமாக்கப்பட்ட பின்னர் ஐக்கிய இந்தியாவில் 17361 என்ற எண்ணிக்கையில் கிளைகள் இருந்தன. 2248 அலுவலகங்கள் நாடு முழுவதும் பரவிக்கிடந்தன. 10 மில்லியனுக்கும் அதிகமான காப்பீட்டு சந்தாதார்ர்களுக்கு ஆயுள் காப்பீட்டு வசதியை இவ்வலுவலகங்கள் வழங்கி சேவைபுரிந்தன. பல்வேறு வகையான காப்பீட்டு வகைகளும் இதில் உள்ளடங்கும்.  
ஐக்கிய இந்தியா காப்பீட்டு நிறுவனம் பல்வேறு வகையான சிக்கலான காப்பீட்டு திட்டங்களை அதிகமான வாடிக்கையாளர்களுக்காக வடிவமைத்து செயல்படுத்துவதில் முன்னணியில் உள்ளது. எண்ணெய் மற்றும் இயற்கை எரிவாயுக் கழகம், இராச்சீவ் காந்தி பன்னாட்டு வானூர்தி நிலைய நிறுவனம், ஐதராபாத்து, மும்பை பன்னாட்டு வானூர்தி நிலைய நிறுவனம், திருமலை- திருப்பதி தேவசுதானம், கொச்சி மெட்ரோ இரயில் நிறுவனம் போன்ற நிறுவனங்களில் இத்திட்டம் வெற்றிகரமாக செயல்படுத்தப்பட்டு வருகிறது.  
இந்திய அரசாங்கத்தின் உலக சுகாதார நிறுவனக் காப்பீட்டுத் திட்டத்தை மிகப்பெரிய அளவில் செயல்படுத்தி கிராமப்புற மக்களுக்கு காப்பீட்டை எடுத்துச் செல்வதில் ஐக்கிய இந்தியா நிறுவனம் ஒரு முன்னோடி நிறுவனமாகச் செயல்படுகிறது.
மேலும், மத்தியப்பிரதேசத்தில் 450000 மில்லியன் பெண்களை சென்று அடைந்த விஜயா ராஜி ஜணனி கல்யான் யோச்சனா திட்டம், நான்கு மாநிலங்களில் 459000 குடும்பங்களை உள்ளடக்கிய சுனாமி சான் பீமா யோச்சனா திட்டம், தேசிய கால்நடை காப்பீட்டுத் திட்டம் போன்றவை வெற்றி பெற்ற திட்டங்களில் சிலவாகும்.  
2018-2019 ஆம் ஆண்டிற்கான மொத்த உள்நாட்டு காப்பீட்டுத் தொகை அளவு 16385 கோடி ரூபாயாகும்.  
2018 ஆம் ஆண்டு பிப்ரவரி மாதம் 2 ஆம் நாள் இந்திய அரசாங்கம் ஐக்கிய இந்தியா காப்பீட்டு நிறுவனத்துடன் பொதுத்துறை காப்பீட்டு நிறுவனமான ஓரியண்டல் காப்பீடு மற்றும் தேசிய காப்பீட்டு நிறுவனத்துடன் ஒருங்கிணைப்பு அறிவிப்பை வெளியிட்டது .
# ஐக்கிய இந்தியா காப்பீட்டு நிறுவனம்

## நிறுவன அமைப்பு

| தலைமை அலுவலகம் | 1 |  |
| --- | --- | --- |
| பெறுநிறுவன கற்றல் மையம் | 1 |  |
| மண்டல அலுவலகங்கள் | 30 |  |
| பெறுநிறுவன மற்றும் தரகர்கள் பிரிவு | 8 |  |
| பிரதேச அலுவலகங்கள் | 432 |  |
| அலுவலகங்கள் | 677 |  |
| அலுவலகங்கள் | 1034 |  |
| சேவை மையங்கள் | 67 |  |
| மொத்தம் | 2248 | } |  
**மொத்த அலுவலர்கள் (தோராயமாக)**  
| 4834 | 1953 | 8158 | 2416 | 17361 | } |
| --- | --- | --- | --- | --- | --- |
# அலிஸ் இன் வொண்டர்லேண்ட் (2010 திரைப்படம்)

**அலிஸ் இன் வொண்டர்லேண்ட்** (Alice in Wonderland) திரைப்படம் லிண்டா வூல்டர்னின் திரைக்கதையில் டிம் பர்டனின் இயக்கத்தில் 2010 ஆம் ஆண்டு வெளிவந்த இருண்ட கற்பனை சாகச திரைப்படமாகும். இந்த படத்தில் ஜானி டெப், அன்னே ஹாத்வே, ஹெலினா போன்ஹோம் கார்டர், கிறிஸ்பின் குளோவர், மாட் லூகாஸ் மற்றும் மியா வாசிகோவ்ஸ்கா ஆகியோர் நடித்துள்ளனர். லூயிஸ் கரோலின்யின் கற்பனை புதினங்களாகிய அலிஸின் அட்வென்ச்சர்ஸ் இன் வொண்டர்லேண்ட் மற்றும் த்ரூ தி லுக்கிங் கிளாஸ் மற்றும் அதே பெயரில் 1951 ஆம் ஆண்டு வால்ட் டிஸ்னி<nowiki/>யின் திரைப்படம் தழுவி எடுக்கப்பட்டது.  
இப்படத்தை வால்ட் டிஸ்னி பிக்சர்ஸ் தயாரித்து ஐக்கிய இராச்சியம் மற்றும் அமெரிக்கா<nowiki/>வில் படமாக்கியது. இத் திரைப்படம் 2010 ஆம் ஆண்டில் பிப்ரவரி 25 இல் இலண்டனில் ஓடியான் லீசெஸ்டர் சதுக்கத்தில் திரையிடப்பட்டது. ஆஸ்திரேலியா<nowiki/>வில் 2010 ஆம் ஆண்டு மார்ச் 4 அன்று வெளியிடப்பட்டது. மறுநாள் ஐக்கிய இராச்சியத்திலும், ஐக்கிய அமெரிக்கா<nowiki/>விலும் டிஸ்னி டிஜிட்டல் 3டி, ரியல் டி 3டி மற்றும் ஐமாக்ஸ் 3டி வடிவங்களில்  வழக்கமான திரையரங்குகளில் திரையிடப்பட்டது. இத் திரைப்படம் 2010 ஆம் ஆண்டு வெளிவந்த அதிக வசூல் செய்த திரைப்படங்களில் இரண்டாவது இடத்தை பிடித்தது.  
அலிஸ் இன் வொண்டர்லேண்ட் வெளியீட்டில் கலவையான விமர்சனங்களைப் பெற்றது. இத் திரைப்படம் 63வது கோல்டன் விருதுகளில் மூன்று பரிந்துரைகளை பெற்றது. 83 வது அகாடமி விருதுகளில் சிறந்த கலை இயக்கம் மற்றும் சிறந்த ஆடை வடிவமைப்பு ஆகியவற்றுக்கான விருதுகளை வென்றது மேலும் சிறந்த காட்சி பாணிக்கான விருதுக்காக பரிந்துரைக்கப்பட்டது. 2016 ஆம் ஆண்டு மே 27 இல் வெளிவந்த அலிஸ் த்ரூ தி லுக்கிங் கிளாஸ் எனும் திரைப்படம் எதிர்மறையான விமர்சனங்களைப் பெற்றுது மற்றும் வசூலில் குறைவாக இருந்தது.
# அலிஸ் இன் வொண்டர்லேண்ட் (2010 திரைப்படம்)

## கதைச் சுருக்கம்

1871 ஆம் ஆண்டில், ஒரு விசித்திரமான தொடர்ச்சியான கனவால் கலங்கும் , 19 வயதான அலிஸ் கிங்ஸ்லீ, லார்ட் அஸ்காட்டின் தோட்டத்தில் விருந்தொன்றில் கலந்துகொள்கிறார். அங்கு, லார்ட் அஸ்காட்டின் மகன் ஹமிஷின் திருமண முன்மொழிவை எதிர்கொள்ள தெரியாமல் அங்கு தற்செயலாக தென்படும் நீல நிற இடுப்புச்சட்டை அணிந்து கடிகாரம் ஏந்திய முயலைப் பின்தொடர்ந்து ஒரு மரத்தின் அடியில் ஒரு பெரிய துளைக்குள் விழுகிறாள். விழுந்த இடத்தில் ‘குடிக்கவும்’ என்று பெயரிடப்பட்ட ஒரு போத்தலில் உள்ள திரவத்தை குடித்து விட்டு சிறிய கதவின் வழியாக மாயாஜால காட்டினுள் நுழைகிறாள்.  
மாயாஜால காட்டினுள் வெள்ளை முயல், எலி, டோடோ பறவை, பேசும் பூக்கள், ட்வீட்லீடி மற்றும் ட்வீட்லெம் எனும் இரட்டையர்கள் என அவளை அறிந்தவர்களால் வரவேற்கப்படுகின்றாள். கம்பளிப்பூச்சியின் ஆராகுலம் இனால் (வொண்டர்லேண்டின் வரலாற்றையும் எதிர்காலத்தையும் சொல்லும் ஒரு சுருள் போன்ற நாட்காட்டி) முன்னறிவித்த அலிஸ் என்று உறுதிப்படுத்தப்படுகிறாள். சிவப்பு இராணியால் கட்டுப்படுத்தப்பட்ட வெள்ளை இராணியை அரியணைக்கு மீட்டெடுக்கவும், அண்டர்லேண்டில் வசிப்பவர்களை பயமுறுத்தும் டிராகன் போன்ற உயிரினமான ஜாபர்வாக்கியை கொல்ல வேண்டுமெனவும் கம்பளி பூச்சியினால் அறிவுறுத்தப்படுகிறாள்.  
அலிஸ் விந்தை உலகில் பல விந்தையான உயிரினங்களையும், மேட் ஹேட்டரை சந்திக்கிறாள். மேட் ஹேட்டரின் முழு கிராமமும், குடும்பமும் சிவப்பு இராணியால் அழிக்கப்பட்டதால் மேட் ஹேட்டர் அலிஸிற்கு உதவுகிறார். மேட் ஹேட்டர் மற்றும் விந்தை உலகின் உயிரினங்களின் உதவியுடன் ஜாபர்வாக்கியை கொன்று, சிவப்பு இராணியை வென்று வெள்ளை இராணிக்கு (சிவப்பு இராணியின் தங்கை) அரியணைக்கு மீட்டு கொடுத்து விட்டு உலகிற்கு எவ்வாறு திரும்புகிறார் என்பதுமே திரைப்படத்தின் மீதிக்கதை.
# அலிஸ் இன் வொண்டர்லேண்ட் (2010 திரைப்படம்)

## நடிகர்கள்

- மியா வாசிகோவ்ஸ்கா - அலிஸ்
- ஜானி டெப் மேட் ஹேட்டர்
- ஹெலனா பொன்ஹாம் கார்டர் - சிவப்பு இராணி
- அன்னா ஹாத்வே - வெள்ளை இராணி
- கிறிஸ்பின் குளோவர் - அலிஸின் அத்தை
- லியோ பில் இந்த இசைத் தொகுப்பு பில்போர்ட் டாப் 200 இசைத் தொகுப்புகளில் 89 வது இடத்தை பிடித்தது.  
ஆல் மோஸ்ட் அலிஸ் எனும் இசைத் தொகுப்பும் 2 மார்ச் 2010 இல் வெளியிடப்பட்டது. இது அலிஸின் இன் வொண்டர்லேண்ட் படத்தால் ஈர்க்கப்பட்ட பல்வேறு கலைஞர்களின் இசைத் தொகுப்பாகும்.
# மட்பாண்டத்திற்கு முந்தைய புதிய கற்காலம் (ஆ)

மட்பாண்டத்திற்கு முந்தைய புதிய கற்காலம் (அ) போன்று, மட்பாண்டத்திற்கு முந்தைய புதிய கற்காலம் (ஆ), இடைக் கற்காலத்திய நூத்துபியன் பண்பாட்டிலிருந்து வளர்ச்சியுற்றது. இக்கற்காலம் அனதோலியாவின் வடகிழக்கில் தோன்றியதற்கு ஆதாரங்கள் கிடைத்துள்ளது.
# மட்பாண்டத்திற்கு முந்தைய புதிய கற்காலம் (ஆ)

## வாழ்க்கை முறை

மட்பாண்டத்திற்கு முந்தைய புதிய கற்காலம் (ஆ) காலத்தில் காட்டு விலங்குகளை வீட்டு வளர்ப்பு விலங்குகளாக பழக்கப்படுத்தினர். மேலும் மக்கள் வேட்டைத் தொழிலுடன், வேளாண்மைத் தொழிலிலும் ஈடுபட்டனர். தீக்கல்லை நெருப்பு மூட்ட பயன்படுத்தினர்.  
தென் லெவண்ட்டில் மக்கள் வட்டம் மற்றும் எண்கோண வடிவத்தில் குடியிருப்புகள் கட்டினர். குடியிருப்புகளின் தளம் மற்றும் சுவர்கள் வெள்ளை களிமண் மற்றும் சுண்ணாம்புக் கல் பூச்சுகளால் அமைக்கப்பட்டது.  
களிமண் மற்றும் சுண்ணாம்புக் கலவைகளிலிருந்து மட்பாண்டங்கள் தயாரித்தனர்.சுண்ணாம்புக் கற்களாலான துவக்க கால வெள்ளை மட்பாண்டங்கள் கிமு 7,000-முதல் பயன்படுத்தப்பட்டது. லெவண்ட் பகுதியில் மேற்கு கலீலி மற்றும் அயின் காசல், மேல் மெசொபொத்தோமியாவில் உள்ள தொல்லியல் களங்களில் செவ்வக வடிவத் தரைகளில் சுண்ணாம்புக்கல் கலவை பூச்சு பூசப்பட்டிருந்தது. இக்காலம் கிமு 7,000 மற்றும் கிமு 6,000-க்கும் இடைப்பட்டதாகும்.  
கிமு 9,000 - கிமு 6,000 காலப்பகுதிகளில் லெவண்ட் பகுதியில் இறந்தவர்களின் உடலில் சுண்ணாம்புப் பூச்சு பூசி வீட்டின் தரையில் குழி தோண்டி அடக்கம் செய்யும் பழக்கம் கொண்டிருந்தனர். செய்தனர்.
# மட்பாண்டத்திற்கு முந்தைய புதிய கற்காலம் (ஆ)

## சமூகம்

*டேனியல் ஸ்டோர்டுயூர்* எனும் தொல்லியல் அறிஞர் அஸ்வத் தொல்லியல் மேட்டில், கிமு 8,700 ஆண்டு காலத்திய பெரிய அளவிலான வேளாண் குடியிருப்பை சிரியாவின் டமாஸ்கஸ் நகரத்தின் எர்மோன் மலை மலையருகே கண்டுபிடித்தார்.  
மேலும் அதே போன்ற தொல்லியல் வேளாண் குடியிருப்புகள் அஸ்வத் தொல்லியல்மேடு, இராமாத் தொல்லியல் மேடு மற்றும் கோரைப்பு தொல்லியல் மேடுகளில் கண்டுபிடிக்கப்பட்டது.
# மட்பாண்டத்திற்கு முந்தைய புதிய கற்காலம் (ஆ)

## தொல்பொருட்கள்

தற்கால மெசொப்பொதோமியாவின் வடகிழக்கு சிரியாவில் களிமண் சுடுமட்பாண்டம் கண்டுபிடிப்பதற்கு முன்னர் கிமு 8,000-இல் கருங்கல், அரகோனைட்டு, சுண்ணாம்புக் கல், போன்றவற்றால் செய்த மெருகூட்டப்பட்ட பாண்டங்கள் மக்கள் பயன்படுத்தினர்.
# மட்பாண்டத்திற்கு முந்தைய புதிய கற்காலம் (ஆ)

## இதனையும் காண்க

- கற்காலம்
- பெருங்கற்காலம்
- இடைக் கற்காலம்
- புதிய கற்காலம்
- மட்பாண்டத்திற்கு முந்தைய புதிய கற்காலம்
- மட்பாண்டத்திற்கு முந்தைய புதிய கற்காலம் (அ)
# தடம் (திரைப்படம்)

***தடம்*** (Thadam) 2019ஆம் ஆண்டில் வெளியான இந்தியத் தமிழ் அதிரடித் திரைப்படம் மற்றும் குற்றப்புனைவு திரைப்படம் ஆகும். இத்திரைப்படம் மகிழ் திருமேனி என்ற இயக்குநரால் எழுதி இயக்கப்பட்டு இந்தர் குமார் என்பவரால் தயாரிக்கப்பட்டுள்ளது. திரை நட்சத்திரங்கள் அருண் விஜய், தன்யா ஹோப், மற்றும் வித்யா பிரதீப் ஆகியோர் முன்னணி கதாபாத்திரங்களி்ல் நடித்து்ளனர். இத்திரைப்படத்திற்கான பின்னணி இசையை அருண் ராஜ் என்பவர் செய்துள்ளார். ஒளிப்பதிவானது கோபிநாத் என்பவராலும், படத்தொகுப்பு என். பி. சிறீகாந்தாலும் செய்யப்பட்டுள்ளது..
# தடம் (திரைப்படம்)

## கதைக் களம்

எழில் (அருண் விஜய்) உயர் நடுத்தர வாழ்க்கையை வாழ்ந்து வரும் ஒரு கட்டுமானப் பொறியாளர் ஆவார். அவர் ஒரு பிஎம்டபிள்யூ மகிழுந்தினையும், வசதியான மாளிகையையும் கொண்டுள்ளார். கட்டுமானத் தொழில் சிறப்பாகச் சென்று கொண்டிருக்க வாழ்க்கை சிறப்பாக, சரியான பாதையில் சென்று கொண்டிருக்கிறது. திரைப்படத்துறை இதழியலாளரான தீபிகாவுடன் காதலில் விழுகிறார்.  
எழிலின் சகோதரன் கவின் (அருண் விஜய்) ஒரு புத்திசாலித்தனமான, தெருவில் சாதாரண வாழ்க்கை வாழக்கூடிய, கடத்தல்காரர்களிடமிருந்து பணத்தை ஏமாற்றி சுருட்டக்கூடிய, பல பெண்களின் காதலைப் பெற விரும்புபவராக, சட்டத்தில் உள்ள ஓட்டைகளைப் பற்றியெல்லாம் நன்கறிந்த இளைஞனாக இருக்கிறார். இவரது ஒரே பலவீனம் சூதாட்டம். இவரது அன்னையிடமிருந்து சீட்டாட்டத்தைக் கற்றுக்கொண்டிருந்தார். இவர்களின் தாயை இவர்கள் குழந்தைகளாக இருக்கும் போதே தந்தையார் பிரிந்திருக்கிறார்.  
எழில் மற்றும் கவின் இருவரும் எந்தவொரு நேரத்திலும் ஒருவரை ஒருவர் பார்த்துக் கொள்வதில்லை. இருவரும் அவரவர் வழியில் தனித்தனியே பயணிக்கின்றனர். நகரில் நடந்த ஒரு குற்றத்திற்காக காவல் ஆய்வாளர் பெப்சி விஜயன் எழிலைக் கைது செய்கிறார். பாதிக்கப்பட்டவரின் பக்கத்து வீட்டுக்காரர் எடுத்த ஒரு சுயமி ஒளிப்படத்தில் உள்ள உருவத்தை வைத்து எழில் காவல் ஆய்வாளரால் கைது செய்யப்படுகிறார். தற்செயல் நிகழ்வாக, காவலர்கள் குடித்து விட்டு வண்டி ஓட்டிய கவினையும் கைது செய்து அதே காவல் நிலையத்திற்கு அழைத்து வருகின்றனர். காவல் அதிகாரிகளுக்கு இவர்களின் உருவ ஒற்றுமை குழப்பத்தை ஏற்படுத்துகிறது. சகோரர்கள் இருவருமே கொலையில் தாங்கள் சம்பந்தப்படவில்லை என்று உறுதியாகக் கூறுகின்றனர். கோபால கிருஷ்ணன் தனது உதவியாளர் மலர்விழியை இந்த குழப்பமான வழக்கை விசாரிக்கச் சொல்கிறார்.
# தடம் (திரைப்படம்)

## நடிப்பு

- எழில் மற்றும் கவின் என்ற இரு வேடங்களில் அருண் விஜய்
- காவல் துணை ஆய்வாளர் மலர்விழியாக வித்யா பிரதீப்
- கவினின் ஒரு தலைக் காதலியாக சுமதி வெங்கட்
- எழில் காதலிக்க விரும்பும் தீபிகாவாக தன்யா ஹோப்
- எழில் மற்றும் கவினின் தாயாக சோனியா அகர்வால்
- காவல் ஆய்வாளர் கோபாலகிருஷ்ணனாக ஃபெப்சி விஜயன்
- ஆகாசாக எசக்கியப்பன்
- சுருளியாக யோகி பாபு
- காவலர் தனசேகராக ஜார்ஜ் மரியான்
- சேச்சியாக மீரா கிருஷ்ணன்
# தடம் (திரைப்படம்)

## தயாரிப்பு

2017 ஆம் ஆண்டு மார்ச் மாதத்தில், அருண் விஜய் தான் மகிழ் திருமேனியின் இயக்கத்தில் ஒரு திரைப்படம் செய்யப்போவதாக தெரிவித்தார். 2012 ஆம் ஆண்டில் செய்த *தடையறத் தாக்க* திரைப்படத்திற்குப் பிறகு இருவரும் இணையும் இரண்டாவது திரைப்படம் ஆகும். இந்தர் குமாரால் தயாரிக்கப்பட்ட இத்திரைப்படம் ஏப்ரல் 2017 இல் சென்னையில் அறிமுகப்படுத்தப்பட்டது. அருண் விஜய் இரு வேடங்களில் நடிப்பதாகவும், இத்திரைப்படம் ஓர் உண்மைக் கதையை அடிப்படையாகக் கொண்டது எனவும் தெரிவிக்கப்பட்டது. இத்திரைப்படத்தில் தன்யா ஹோப், வித்யா பிரதீப் மற்றும் இசுமிருதி வெங்கட் ஆகிய மூன்று கதாநாயகிகள் நடித்துள்ளனர். அருண் ராஜ் இத்திரைப்படத்தின் இசையமைக்க தேர்வு செய்யப்பட்டார். மகிழ் திருமேனி மற்றும் அருண் விஜய் ஆகியோருடன் இணையும் முதல் படமாகும். கோபிநாத் மற்றும் என். பி. சிறீகாந்த் ஆகியோர் முறையே ஒளிப்பதிவாளராகவும், படத்தொகுப்பாளராகவும் இத்திரைப்படத்திற்காக ஒப்பந்தம் செய்யப்பட்டனர். ஃபெப்சி விஜயன் மற்றும் மீரா கிருஷ்ணன் ஆகியோரும் படத்தில் நடிக்கும் நடிகர்கள் பட்டியலில் படப்பிடிப்பு சூன் 2017 இல் தொடங்கும் முன் சேர்க்கப்பட்டனர்
# தடம் (திரைப்படம்)

## வசூல் நிலவரம்

தடம் மூன்றாவது வார இறுதியில் 2.3 கோடி ரூபாய் வசூல் செய்து வசூல்ரீதியான நிச்சய வெற்றியை உறுதி செய்தது, 20 நாட்களில் தமிழ்நாட்டில் இத்திரைப்படத்தின் வசூல் ரூபாய் 18.4 கோடியாக மதிப்பிடப்பட்டது.
# தடம் (திரைப்படம்)

## இசை மற்றும் பாடல்கள்

இத்திரைப்படத்திற்கு அருண் ராஜ் அறிமுக இசை இயக்குநராகப் பணியாற்றியுள்ளார். பாடல் வரிகள் அருண் ராஜ், மதன் கார்க்கி, தாமரை மற்றும் மகிழ் திருமேனி ஆகியோரால் எழுதப்பட்டுள்ளன.
# ஆண்டிமனி(III) ஆக்சைடு

## உற்பத்தி

2002 ஆம் ஆண்டில் 112,600 டன்களாக இருந்த ஆண்டிமனி(III) ஆக்சைடின் உலகளாவிய உற்பத்தி 2012 ஆம் ஆண்டில் 130,000 டன்களாக அதிகரித்தது. அமெரிக்கா, மெக்சிகோ, சப்பான், ஐரோப்பா, தென்னாப்பிரிக்கா நாடுகளைத் தொடர்ந்து சீனா மிகப்பெரிய உற்பத்தியை செய்கிறது, பிற நாடுகள் அனைத்தின் உற்பத்தியளவு 2% ஆகும்.
# ஆண்டிமனி(III) ஆக்சைடு

## தயாரிப்பு

2010 ஆம் ஆண்டு நிலவரப்படி ஐரோப்பிய ஒன்றியத்தைச் சேர்ந்த 27 நாடுகளில் நான்கு தளங்களில் ஆண்டிமனி(III) ஆக்சைடு தயாரிக்கப்பட்டது. இதற்காக இரண்டு வழிமுறைகள் பயன்படுத்தப்பட்டன. பண்படாத ஆண்டிமனி(III) ஆக்சைடை மீள் ஆவியாக்கம் செய்தல் அல்லது ஆண்டிமனி உலோகத்தை ஆக்சிசனேற்றம் செய்து தயாரித்தல் என்பன அவ்விரண்டு வழிமுறைகளாகும். ஐரோப்பாவில் இரண்டாவது தயாரிப்பு முறையே ஆதிக்கம் செலுத்தியது. மூலப்பொருட்களிலிருந்து கச்சா ஆண்டிமனி(III) ஆக்சைடு அல்லது உலோக ஆண்டிமனி உற்பத்திக்கான பல செயல்முறைகள் உள்ளன. செயல்முறையின் தேர்வானது தாது மற்றும் பிற பகுதிக்கூறு காரணிகளின் கலவையைப் பொறுத்து அமைகிறது. சுரங்கத்தை தோண்டி எடுத்தல், நொறுக்குதல் மற்றும் தாதுவை அரைத்தல் போன்றவை வழக்கமான படிநிலைகளாகும். சில சமயங்களில் நுரை மிதப்பு முறையைத் தொடர்ந்து வெப்பச் செயல்முறைகளான உருக்குவது அல்லது வறுத்தெடுப்பது போன்ற செயல்களால் தாது பிரித்தெடுக்கப்படுகிறது. ஒரு சில சந்தர்ப்பங்களில் தாதுவுடன் விலைமதிப்பற்ற உலோகங்கள் நிறைந்திருக்கும் போது நீரியல் செயல்முறைகள் மூலம் தாது பிரிக்கப்படுகிறது. இந்த நடவடிக்கைகள் எதுவும் ஐரோப்பிய ஒன்றியத்தில் நடைபெறுவதில்லை. ஆனால் தாதுவானது சுரங்கங்கள் தோண்டப்படும் இடத்திற்கு நெருக்கமாகக் கிடைக்கின்றன.
# ஆண்டிமனி(III) ஆக்சைடு

## கச்சா ஆண்டிமனி(III) ஆக்சைடை மீள்-ஆவியாக்கல்

படி 1)கச்சா சிடிப்னைட் சுமார் 500 முதல் 1,000 பாகை செல்சியசு வெப்பம் வரையில் சூடுபடுத்த இயலும் உலைகளைப் பயன்படுத்தி கச்சா ஆண்டிமனி(III) ஆக்சைடாக ஆக்சிசனேற்றம் செய்யப்படுகிறது. இவ்வினை பின்வருமாறு:
:2 Sb<sub>2</sub>S<sub>3</sub> + 9 O<sub>2</sub> → 2 Sb<sub>2</sub>O<sub>3</sub> + 6 SO<sub>2</sub>
படி 2) கச்சா ஆண்டிமனி(III) ஆக்சைடு பதங்கமாதல் முறையில் தூய்மைப்படுத்தப்படுகிறது.
# ஆண்டிமனி(III) ஆக்சைடு

## ஆண்டிமனி உலோகத்தை ஆக்சிசனேற்றம் செய்தல்

உலோக ஆண்டிமனியை உலைகளில் வைத்து ஆக்சிசனேற்றம் செய்து ஆண்டிமனி(III) ஆக்சைடு தயாரிக்கப்படுகிறது. இவ்வினையானது வெப்ப உமிழ் வினையாகும். பதங்கமாதல் வினை வழியாக உருவாகும் ஆண்டிமனி(III) ஆக்சைடு வடிகட்டப்படுகிறது. செலுத்தப்படும் வாயுவின் தன்மை மற்றும் உலையின் நிபந்தனைகளுக்கு ஏற்ப புதிய துகள்களின் அளவு கட்டுபடுத்தப்பட்டு உருவாகிறது. வினை பின்வருமாறு நிகழ்கிறது:  
:4 Sb + 3 O<sub>2</sub> → 2 Sb<sub>2</sub>O<sub>3</sub>